### Sagsfremstilling

**Orientering fra udvalgsformanden:**

**Erhvervsgrund i Skærbæk**
Formanden har modtaget henvendelse fra en erhvervsdrivende, der ønsker at ekspandere forretningen, og vil i den forbindelse gerne i dialog omkring en egnet erhvervsgrund i Skærbæk.

Formanden orienterede om borgermøder i forbindelse med de solcelleprojekter, som Kommunalbestyrelsen sendte i høring den 7. april. Der er afviklet borgermøde mandag den 28. april 2025 vedrørende Projekt #26 (VE2023) – Emily Jacobsen ved Løgumkloster og Projekt #25 (VE2023) – Emily Jacobsen ved [adresse]. Der afvikles borgermøder tirsdag den 6. maj 2025 vedrørende Projekt #12 (VE2022) – Solcelleanlæg Tyvse og Projekt #13 (VE2022) – [adresse] samt borgermøde mandag den 12. maj 2025 vedrørende Projekt #8 (VE2023) – [adresse].

**Orientering fra øvrige medlemmer:**

Orientering fra Einar Carlsen om skolesøen i Toftlund, hvor der ønskes belysning. Forvaltningen opfordrer til, at der indsendes en ansøgning, som kan indgå i budgetlægningen.

Øyvind Olsen orienterede om vindmølle i [adresse], hvor afgørelsen er hjemvist. Forvaltningen oplyste at Teknik og Miljøudvalget skal genbehandle sagen på et senere møde.

**Orientering fra forvaltningen:**

**Ophævelse af lokalplan 804, Flyveplads ved Skærbæk.**Forvaltningen er blevet kontaktet af en jordejer nord for Skærbæk. En del af ejers jord er lokalplanlagt til en flyveplads. Flyvepladsen er ikke blevet realiseret og området drives til stadighed som landbrugsjord. Ejer ønsker, at lokalplanen ophæves og forvaltningen vurderer, at lokalplanen bør bortfalde. Forvaltningen igangsætter en høringsproces iht. til planlovens § 33 for ophævelse af lokalplaner i landzone. Når høringen er overstået, sendes sagen til politisk behandling i henhold til kompetenceplanen.

**Lokalplan - Boligområde ved Langagervej.**Den endelig vedtagelse af lokalplanen for Langagervej blev påklaget med henvisning til at planen ikke var blevet sendt ud til alle beboere i området. Planklagenævnet har behandlet klagen og forvaltningens vurdering. Nævnets afgørelse stadfæster kommunes vurdering, dvs. lokalplanen forsat er gældende.

**Trafik på [adresse], Rømø.**Status gives på de besluttede trafikregulerende foranstaltninger.

**Opfølgning på sag om Brede Å-udvalget:**På Teknik- og Miljøudvalgets møde i april besluttede udvalget at oversende sagen til budgetforhandlingerne. Et af Brede Å-udvalgets medlemmer har efterfølgende rettet henvendelse til forvaltningen, og henledt opmærksomheden på, at forvaltningens indstillingen kunne forstås således, at der alene skulle arbejdes videre med en pumpeløsning, og ikke de andre forslag, som udvalget kommer med i rapporten. Forvaltningen vil derfor præcisere indstillingen, således at det fremgår, at forvaltningen indstiller, at der arbejdes videre med alle de forslag, som Brede Å-udvalget indstiller i afslutningsrapporten.

**Pladsen ved [adresse] borger har henvendt sig om rastepladsen ved [adresse]. Borgeren foreslår, at der bliver stillet flere borde/bænke-sæt op, og at der eventuelt etableres et toilet. Forvaltningen vil henover sommeren vurdere behovet for yderligere borde/bænkesæt, men der er umiddelbart ikke nogen planer om, at der skal etableres offentlige toiletfaciliteter det pågældende sted.

**Spejderhytte**Forvaltningen har modtaget henvendelse om spejderhytte på kommunal ejet grund.

**Status Toftlund Golfbane**På Teknik- og Miljøudvalgets møde i marts 2024 besluttede udvalget at igangsætte sagsbehandling med henblik på vurdering af naturtilstand samt en tilbageførelse af golfbanen til landbrugsdrift jf. lokalplanens bestemmelser. Udvalget får en status på sagsbehandlingen.

**Årshjul 2025**Årshjulet er et dynamisk styringsværktøj, der giver Teknik- og Miljøudvalget et løbende, samlet overblik over udvalget aktiviteter, der ligger ud over udvalgsmøderne. Bemærk at landdistriktskonferencen i november 2025 er flyttet til den 26. november 2025.

### Indstilling Direktøren for Teknik/Miljø, Service og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning.